Након окупације Југославије, 1941. године, укључио се у припреме оружаног устанка и јула 1941. године постао борац Ариљске чете Ужичког партизанског одреда „Димитрије Туцовић”. Учествовао је и истицао се у борбама Ариљске партизанске чете у току устанка у Србији. Након Прве непријатељске офанзиве и повлачења главнине партизанских снага у Санџак, крајем 1941. године, учествовао је борбама у Санџаку и источној Босни. Када је 1. марта 1942. године у Чајничу формирана Друга пролетерска ударна бригада Михаило је постао борац њеног Првог ужичког батаљона.